Revista de España (1883-11-01 00:00:00), página 554

do non devie; et si alguna destas cosas ficiere fuera de poblado, é matare alguno por occasion, ansi como sobredicho es, non haia penna ninguna; et si alguno bofondare con cegeramiento, é con sonages, ó con coberturas que tengan cascaveles, en rua, ó en cal poblada, en dia de fiesta, ansi como en dia de Pascua, ó de Sant Ioan, ó á bodas, ó quando viniere Rey, ó Reina, ó en otra guisa que sea semeiable á alguna destas é por occasion algun omme matare, non sea tenudo de pechar ellomecillio: et si non traxiere sonages, ó coberturas con cascaveles, el matador peche ellomecillio, é non haia otra penna ninguna.

Quien arbel cortare, ó parct derrivare, ó otra cosa semeiable á alguna destas, sea tenudo de lo decir á los que están en derredor que se guarden, é si gelo dixiere, é non se quisieren guardar, é ellarbol, ó la paret caiere, si matare, ó ficiere alguna otra lision, non sea tenudo de responder por la muerte nin por danno ninguno que por ende viniere; et si lo non dixiere ante que lo cortase ellarbol, ó la paret derribase, sca tenudo de responder por la muerte, ó por la lision; et si matare, ó lisiare omme vicio, ó doliente durmiendo, que se non podie guardar, maguer quisiere, sca tenudo de responder por la muerte, ó por la lision; et si por aventura bestia, ó otro ganado matare, ó lisiare, sca tenudo de lo pechar á su senhor, é la muerta, ó la lisiada sea de aquel que hizo el danno.

Qui de cuila de paret, ó de casa, ó de viga, ó de encendimiento de casa se temiere, digagelo al senhor de la casa, ó de la viga, ante ommes buenos, que lo adobe, ó que lo guarde en guisa que nol venga ende danno ninguno, et si despues quel fuere dicho, é demostrado, la casa, ó la paret, ó aquella cosa de que se temiere, é le fuere demostrada, algun danno ficiere, pechelo todo doblado; et si por aventura algun omme matare, quier aquel que gelo demostró, quier otro, peche ellomecillio, é salga por enemigo; ca ante del demostramiento, omme ninguno non ha de pechar calonna por omme, que mate ninguno, nin por bestia, que la casa, ó la paret, ó el madero, ó la otra cosa firiere, ó matare, ú en pozo, ó en foio caiere, ú en otra cosa semeiable: todo ellotro danno que una casa á otra ficiere por rason de agua, ó de otra cosa qualquiere, si despues del demostramiento non lo adobare, pechelo todo doblado, ansi como dicho es.

Qualquiere que mugier prennada matare, peche ellomicillio doblado, si la criazon fuere viva en el vientre de su madre, é salga por enemigo de los parientes de la madre; et si la firiere, é por rason de la ferida abortamiento ficiere, peche la calonna por la ferida de la madre, é ellomecillio por la muerte de la criazon, mas non salga por enemigo de sus parientes; et si el feridor, maguer que cumpla de fuero por las feridas, é sea dado por quito dellas, negare ellabortamiento que se non hizo por él, los Alcalldes de su oficio mandenlo pesquerir á las pesquisas; et si las pesquisas fallaren que por su occasion fue fecho ellabortamiento, que peche las calonnas; et si non oviere de que las pechar, sca metido de garganta en el cepo, e yaga hi tres nueve segund que de iuso será dicho; et si las pesquisas fallaren, ellabortamiento non fue fecho por el, nin por rason del, sea dado por iusto, et la querella que fuere por rason de muerte de